BL við Sævarhöfða kynnir á morgun , laugardag milli kl. 12 og 16 , rafbílinn MINI Cooper SE sem er rafknúin útgáfa MINI Cooper S og fyrsti rafbíll framleiðandans . Þessi nýi rafbíll er framdrifinn , þriggja dyra borgarbíll með 184 hestafla rafmótor sem skilar honum á rúmum sjö sekúndum úr kyrrstöðu í 100 km/klst . Rafhlaðan er 33 kW sem skilar 270 Nm togi og er drægi bílsins um 233 km samkvæmt mælistaðlinum WLTP . Ekta MINI og jafnvel meira en það MINI Cooper SE nýtur fjölmargra tæknilausna og reynslu frá móðurfyrirtækinu BMW . Í umsögnum bílablaðamanna er bíllinn jafnvel talinn enn skemmtilegri í akstri en spegilmyndin , Cooper S. Þyngdarpunkturinn er t.a.m. enn lægri en í S-útgáfunni vegna rafhlöðunnar sem staðsett er neðst í undirvagninum . Það hefur verið sagt um rafbíla að þeir séu skemmtilegri í akstri en bílar með hefðbundnum vélum og það á sannarlega við um þennan nýja rafdrifna borgarbíl því aflið ( togið ) skilar sér nánast samstundis til hjólanna og gerir MINI Cooper SE einstaklega snarpan og lipran í akstri . Þrjú útbúnaðarstig S , M og L MINI SE er fáanlegur í þremur útbúnaðarútfærslum ; S , M og L og er grunnverðið frá 3.980 þúsundum króna . Allar nánari upplýsingar um nýjan rafdrifinn MINI Cooper SE má nálgast á vefsíðunni mini.is hjá BL .